## Sumarvinna með stuðningi á Akureyri

Sumarvinna með stuðningi er fyrir þá sem þurfa sérstaka aðstoð vegna fötlunar. Sumarvinnan er einkum fyrir fólk á aldrinum 17 til 25 ára, sem er án vinnu eða í námi.

Starfstímabil í sumarvinnu með stuðningi er um 5 vikur. Vinnan hefst að öllu jafnaði í lok maí og stendur yfir til loka júlí. Starfmenn geta unnið frá 2 – 7 klst. á dag. Unnið verður frá mánudegi til föstudags. Reynt verður að koma til móts við þarfir hvers og eins varðandi vinnutíma og vinnustað eftir því sem mögulegt er.

Upplýsingar um kaup og kjör veitir Starfsmannaþjónusta Akureyrarbæjar í síma 460-1060.

**Einungis er tekið á móti rafrænum umsóknum á heimasíðu Akureyrarbæjar:** [**www.akureyri.is**](http://www.akureyri.is/)

Aðgengi að tölvu og aðstoð við innskráningu umsókna stendur til boða á Amtsbókasafninu og í þjónustuanddyri Ráðhússins.

**Umsóknarfrestur er til og með 11. maí** **2016**